શરૂઆતમાં ખુબ સહેલા લાગતા સવાલો આગળ જતા સંગીન બનતા જાય, સાથે સાથે જનરલ નોલેજ અને દિમાગની નસો તંગ બનતી જાય! પરિણામ એ આવ્યું કે ઝી ટીવી એ થોડા જ સમયમાં અનુપમ ખેરને લઈને ‘સવાલ દસ કરોડ કા’ ચાલુ કર્યું અને સોની ટીવી એ ત્યારે ગોવિંદા ને લઈને ‘જીતો છપ્પર ફાડ કે’ શરુ કરવું પડ્યું! પણ મજાલ છે કે અમિતજી સામે કોઈ ઝીંક ઝીલી શકે? મનિષા કોઈરાલાનું ગ્લેમર કવોશન્ટ હોવા છતાં આ શો ઉન્ધેમાથે પટકાયો અને થોડા જ મહિનાઓમાં ઘડો લાડવો થઇ ગયો. ગોવિંદા એ કોઈ છાપરું ન ફાડયું અને એ શો પણ થોડા જ મહિનાઓમાં બંધ થઇ ગયો!